Document ID: 31996R2224

ΚΑΝΟΝΙΣΜΟΣ (ΕΚ) αριθ. 2224/96 ΤΟΥ ΣΥΜΒΟΥΛΙΟΥ της 18ης Νοεμβρίου 1996 για τον καθορισμό, για την περίοδο εμπορίας 1996/97, των ποσοστών που αναφέρονται στο άρθρο 3 παράγραφος 1α του κανονισμού (ΕΟΚ) αριθ. 426/86 όσον αφορά τη χορήγηση ενίσχυσης στα μεταποιημένα προϊόντα με βάση την τομάτα
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 426/86 του Συμβουλίου, της 24ης Φεβρουαρίου 1986, για την κοινή οργάνωση αγοράς στον τομέα των μεταποιημένων προϊόντων με βάση τα οπωροκηπευτικά (1), και ιδίως το άρθρο 3 παράγραφος 3,
την πρόταση της Επιτροπής,
Εκτιμώντας:
ότι για να ενθαρρυνθεί η σύναψη των συμβάσεων μεταξύ των οργανώσεων παραγωγών τομάτας, αφενός, και των ενώσεων μεταποιητών ή του μεταποιητού, αφετέρου, ο κανονισμός (ΕΟΚ) αριθ. 426/86 προβλέπει τη χορήγηση συμπληρωματικής επιδότησης υπό όρους 7
ότι, για την περίοδο εμπορίας 1996/97, είναι σκόπιμο να καθορισθεί το «καθορισμένο σημαντικό ποσοστό» της συνολικής ποσότητας μεταποιημένης τομάτας που καλύπτεται από τις συμβάσεις που έχουν συναφθεί με τις οργανώσεις παραγωγών 7
ότι είναι σκόπιμο, λόγω του σημαντικού ρόλου που διαδραματίζουν οι οργανώσεις παραγωγών τομάτας στα κράτη μέλη παραγωγής, να διατηρηθεί στο επίπεδο της περιόδου εμπορίας 1995/96 το ποσοστό των ποσοτήτων τομάτας που καλύπτεται από συμβάσεις συναφθείσες με τους παραγωγούς, σε σχέση με τη συνολική μεταποιημένη ποσότητα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο εμπορίας 1996/97, το ποσοστό που αναφέρεται στο άρθρο 3 παράγραφος 1α του κανονισμού (ΕΟΚ) αριθ. 426/86 καθορίζεται σε 80 %.
Άρθρο 2
Ο παρών κανονισμός αρχίζει να ισχύει την έβδομη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Νοεμβρίου 1996.

Labels: 17
19
5
6